તીર્થક્ષેત્રોમાં પણ શ્રદ્ધાળુઓ સ્નાન કરશે કનુ ભગતે જણાવ્યું કે આ માસ દરમિયાન તીર્થક્ષેત્રોમાં પણ સ્નાનનું મહત્ત્વ છે. અત્યારે હરિદ્વાર ખાતે અર્ધકુંભમેળો ચાલી રહ્યો છે ત્યારે ત્યાંનાં સ્નાનની મહત્ત્વ સવિશેષ તો છે જ, તેની સાથે જ ઋષિકેશ, નૈમિષારણ્ય, અયોધ્યા, મથુરા વગેરે તીર્થોમાં શ્રદ્ધાળુઓ વહેલી સવારે માઘ સ્નાન કરે છે. શાસ્ત્રોમાં જણાવાયું છે કે, નિવાસની નજીકમાં સમુદ્ર, સરોવર, તળાવ કે નદી ન હોય તો કોરા માટલા લાવી, સાંજે તેમાં પાણી ભરી, તેને ખુલ્લી જગ્યામાં કે અગાસી ઉપર રાખી, વહેલી સવારે તે માટલાનાં પાણીથી સ્નાન કરવું.